Agar uyga noma’lum shaxslar ro‘yxatga turib olgan bo‘lsa, nima qilish kerakligi tushuntirildi. Yagona portal xabariga ko‘ra, uyda kimlar ro‘yxatda turganini bilish uchun tegishli tashkilotga borish shart emas. Buning uchun: my.gov.uz saytiga kirish, «Shaxsiy kabinet»ga o‘tish, «Fuqarolik» bo‘limini tanlash va «Doimiy yashash joyida yashovchilar ro‘yxatini to‘g‘rilatish uchun so‘rov yuborish» tugmasini bosish kerak. Agar xonadonda notanish shaxslar ro‘yxatga olingani aniqlansa, shu manzilning o‘zidayoq o‘chirishga elektron murojaat yuborish mumkin.